Σάμαρι Πέλλας

Το Σάμαρι ή Σαμάριον είναι χωριό της επαρχίας Έδεσσας του νομού Πέλλας με πληθυσμό 91 κατοίκους κατά την απογραφή του 2001.

Ο όρος σαμάριον συνηθίζεται από τους εκκλησιαστικούς κύκλους και μόνο στον γραπτό λόγο. Πρόκειται για ένα από τα κεφαλοχώρια του προηγούμενου αιώνα και λέγεται από τους γηραιότερους οτι η ονομασία του συνδέεται με το γεγονός ότι σε αυτην την περιοχή κατέφθαναν άνθρωποι από όλη την περιφέρεια, για να επισκευάσουν σαμάρια (εμπορικό κέντρο). Ομιλούμε για εποχές, όπου τα ζώα ήταν τα κύρια μεταφορικά μέσα, αλλά και εργαλεία στα χέρια του ανθρώπου. Υπάρχει ακόμα μια εκδοχή για την ονομασία του χωριού και έχει να κάνει με την τοποθεσία, που είναι πολλοί και μικροί λόφοι, δηλαδή καμπύλες, που θυμίζουν το σχήμα του σαμαριού.

Η ίδρυση του χωριού τοποθετείται κοντά στα 1550 από ανθρώπους, οι οποίοι κυνηγημένοι από το καθεστώς, επέλεξαν την τοποθεσία ώστε να μη γίνεται ευκόλως αισθητή η παρουσία τους από τον τότε κεντρικό δρόμο. Βέβαια τα τελευταία χρόνια ανακαλύφθηκε προϊστορικός οικισμός στην περιοχή, που δίνει νέα τροπή και τροφή για περισσότερη μελέτη.

Το Σάμαρι έχει ξηρό, ηπειρωτικό κλίμα και συνήθιζαν να το επισκέπτονται ασθενείς κατά την ανάρρωσή τους για ταχύτερη βελτίωση της υγείας τους. Βρίσκεται 5 χιλιόμετρα έξω και ανατολικά από την Έδεσσα.

Χωριά του νομού Πέλλας
Δήμος Έδεσσας